Tiha noć
Tiha noć je jedna od najpopularnijih Božićnih pjesama. Originalni tekst pjesme na njemačkom 1816. godine napisao je austrijski svećenik Josef Mohr, a muziku na tekst je komponovao također austrijanac Franz Xaver Gruber 1818. godine. Pjesma je prvi put 1866. godine uvrštena u jednu zbirku crkvenih pjesama u Salzburgu. Katolički i protestantski misionari su je prenijeli na prijelazu u novi vijek na sve kontinente. Danas je poznato više od 300 prijevoda na razne jezike i dijalekte. Danas i tekst i muzika ove pjesme su javno vlasništvo.